Igor Tudor

Igor Tudor (s. 16. huhtikuuta 1978 Split, Jugoslavia) on kroatialainen jalkapallovalmentaja ja entinen puolustaja. Helmikuusta 2026 lähtien hän on toiminut Tottenham Hotspurin päävalmentajana.

 Ura pelaajana 

Tudor aloitti ammattilaisuransa HNK Hajduk Splitissä vuonna 1995. Kolmen kauden jälkeen hän siirtyi Juventukseen. Juventuksessa hän pelasi kuusi kautta. Marcello Lippi peluutti Tudoria myös puolustavana keskikenttäpelaajana. Vuonna 2001 Tudorin oikea nilkka operoitiin ja seuraavalla kaudella loukkaantumiset jatkuivat. Peliaika väheni Juventuksessa ja niinpä Tudor lainattiin AC Sienaan. Loukkaantumisten edelleen häiritessä pelaamista hän palasi Hajduk Splitin riveihin syksyllä 2007. Hän lopetti uransa vammakierteen vuoksi kauden 2007–2008 jälkeen.

Tudorin ensimmäinen maaottelu oli 15. marraskuuta 1997 Ukrainaa vastaan. Hän oli mukana vuoden 1998 ja 2006 MM-kisoissa sekä vuoden 2004 EM-kisoissa. 2002 MM-kisat jäivät Tudorilta väliin loukkaantumisten takia. Hän pelasi urallaan 55 A-maaottelua, joissa teki kolme maalia. http://fifaworldcup.yahoo.com/06/en/w/player/155712_TUDOR_Igor.html

 Saavutukset pelaajana 

 Italian mestaruus (2): 2002, 2003
 Serie B: 2007
 Mestarien liiga
 Hopeaa: 2007
 MM-pronssia: 1998

 Ura valmentajana 

Pelaajauransa jälkeen Tudor on jatkanut valmentajana. Hän toimi kaudella 2009–2010 Edoardo Rejan apuvalmentajana Hajduk Splitissä ja vuosina 2011–2013 seuran juniorijoukkueiden valmennsutehtävissä.IGOR TUDOR Kesällä 2012 hän aloitti työt myös Kroatian jalkapallomaajoukkueen valmennustiimissä.Štimac names first squad for friendly against the Swiss  

Huhtikuussa 2013 Tudorista tuli Hajduk Splitin päävalmentaja.Tudor novi trener Hajduka! 'Krstičević podbacio u zadnjim utakmicama' Hän luotsasi seuran Kroatian cup-mestariksi 2013, kun Hajduk voitti toukokuun alussa NK Lokomotivan yhteismaalein 5–4. Kroatian liigassa Hajduk sijoittui Tudorin alaisuudessa parhaimmillaan kolmanneksi kaudella 2013–2014. Tudor erosi tehtävästään Hajduk-valmentajana helmikuussa 2015 seuran ollessa liigassa kolmantena. Taustalla oli Tudorin tyytymättömyys seuran resursseihin ja toimintaan esimerkiksi siirtomarkkinoilla.Unhappy Igor Tudor Resigns as Hajduk Split Coach 

Kesäkuussa 2015 Tudor teki kolmivuotisen sopimuksen kreikkalaisseura PAOK:n kanssa.Ιγκόρ Τούντορ για τρία χρόνια στον ΠΑΟΚ Tudorin johdolla PAOK putosi Eurooppa-liigasta jo karsintavaiheessa, mutta pysytteli kauden mittaan kärjen tuntumassa Kreikan liigassa. Kevätpuolella otteet ailahtelivat ja lopulta seurajohto erotti Tudorin maaliskuun alussa 2016 tämän kritisoitua julkisesti joukkueensa esityksiä.PAOK replaces manager Tudor with Vladan Ivic

Kesäkuussa 2016 Tudor allekirjoitti vuoden sopimuksen turkkilaisen Karabüksporin kanssa.Karabukspor hirvat tenik adam Karabukspor Hänen johdollaan seura pelasi tukevasti Turkin Superliigan keskikastissa. Helmikuun puolivälissä 2017 Tudor jätti seuran ja siirtyi Galatasarayn päävalmentajaksi.Tudor beerbt bei Galatasaray Riekerink Tudorin johdolla Galatasaray ei onnistunut nousemaan mestaruuskamppailuun, vaan sijoittui kauden päätteeksi neljänneksi. Kausi 2017–2018 alkoi vahvasti ja Galatasaray hävisi ensimmäisen liigaottelunsa lokakuun lopulla. Joukkueen peliesitykset muuttuivat tappion jälkeen ja Galatasarayn kahdeksan pisteen sarjajohto vaihtui kakkossijaan. Joulukuun puolivälissä 2017 seurajohto erotti Tudorin tehtävistään.Galatasaray part ways with Igor Tudor as they fall to second in Turkish Super Lig after letting eight-point lead slip

Huhtikuun lopulla 2018 Tudorista tuli tappiokierteeseen vajonneen Serie A -seura Udinesen päävalmentaja.Igor Tudor New Coach of Udinese  Tudorin johdolla Udinese voitti kaksi neljästä pelaamastaan liigaottelusta ja säilytti sarjapaikkansa viiden pisteen marginaalilla. Kauden jälkeen Udinese korvasi Tudorin Julio Vélazquezilla.Spaniard Velazquez appointed Udinese coach

Maaliskuussa 2019 Tudor palasi Serie A:ssa sijalle 16 vajonneen Udinesen päävalmentajaksi.SKY: Tudor ponovno na klupi kluba koji je već spasio od ispadanja Seura säilytti Tudorin johdolla sarjapaikkansa ja sijoittui liigassa sijalle 12. Kausi 2019–2020 alkoi odotuksia heikommin ja Udinese vajosi alempaan keskikastiin. Seurajohto erotti kroatialaisvalmentajan marraskuun alussa 2019 Udinesen ollessa sijalla 14.Udinese fires Igor Tudor after conceding 11 goals in 2 games

Tammikuun alussa 2020 Tudor palasi Hajduk Splitin päävalmentajaksi.Igor Tudor službeno krenuo u novu avanturu u Hajduku; odabir pomoćnika za mnoge je logičan, ali jedno ime je iznenađenje Tudor jätti joukkueen elokuussa 2020 ja siirtyi Andrea Pirlon apuvalmentajaksi Juventukseen.[https://hajduk.hr/vijest/igor-tudor-vise-nije-trener-hajduka/12970  Igor Tudor više nije trener Hajduka	
Igor Tudor više nije trener Hajduka] Pesti Juventuksessa jäi lopulta yhteen kauteen, kun hän sai päävalmentaja Andrea Pirlon tavoin potkut kesäkuussa 2021.Igor Tudor Blasts Juventus for “Unfair” Decision to Fire Andrea Pirlo

Syyskuussa 2021 Tudorista tuli Hellas Veronan päävalmentaja.Igor Tudor è il nuovo allenatore del Verona  Tudorin johdolla Verona sijoittui kauden päätteeksi Serie A:ssa yhdeksänneksi. Hyvistä tuloksista huolimatta seura ei jatkanut kauden jälkeen yhteistyötä Tudorin kanssa.Nota del Club - Igor Tudor 

Heinäkuussa 2022 Tudorista tuli Olympique Marseillen päävalmentaja.Igor Tudor nommé entraîneur de l'OM Tudor johdatti Marseillen kaudella 2022/23 Ranskan liigassa kolmanneksi, mutta Mestarien liigassa tie katkesi jo lohkovaiheeseen. Kauden jälkeen Tudor ilmoitti jättävänsä tehtävänsä henkilökohtaisten syiden vuoksi.Tudor to quit OM for 'personal reasons' Ligue1.com. Viitattu 8.6.2023. 

Maaliskuussa 2024 Tudor palasi valmentamaan Italiaan, kun Lazio palkkasi hänet päävalmentajakseen.Igor Tudor: Lazio appoint Croatian manager as Maurizio Sarri's successor BBC Football. Viitattu 19.3.2024.  Tudor jätti tehtävänsä Lazion päävalmentajana kauden päätyttyä. Lähdön taustalla olivat erimielisyydet pelaajahankinnoista Lazion seurajohdon kanssa.

Maaliskuussa 2025 Tudorista tuli Juventuksen päävalmentaja loppukauden mittaisella sopimuksella. Tudor allekirjoitti 13. kesäkuuta 2025 Juventuksen kanssa vuoteen 2027 ulottuvan jatkosopimuksen, johon sisältyi myös optio yhdestä lisävuodesta. Juventuksen seurajohto erotti Tudorin tehtävästään lokakuun 2025 lopussa. Potkujen aikaan Juventus oli Serie A:ssa kahdeksantena, eikä joukkue kaikki kilpailut mukaan lukien ollut voittanut yhtäkään kahdeksasta viimeisestä pelaamastaan ottelusta.

Tudor nimitettiin helmikuussa 2026 englantilaisseura Tottenham Hotspurin päävalmentajaksi kauden 2025–2026 loppuun ulottuvalla sopimuksella.

 Saavutukset valmentajana 
 Kroatian cup: 2013

 Lähteet 

Luokka:Kroatialaiset jalkapalloilijat
Luokka:Kroatialaiset jalkapallovalmentajat
Luokka:Vuonna 1978 syntyneet
Luokka:Elävät henkilöt